ભારતમાં વેજ ઇન્ડિકેટર પ્રોગ્રામનું સંચાલન ઇન્ડિયન ઇન્સ્ટિટયુટ ઓફ મેનેજમેન્ટ-અમદાવાદના પ્રોફેસર બિજુ વર્કી અને તેમની ટીમ કરી રહી છે. ભારતમાં ચાલતી કામગીરી અંગે ઓસે જણાવ્યું કે ‘છેલ્લાં પાંચ વર્ષથી પેચેક ડોટ ઇનની કામગીરી ચાલી રહી છે. આ કામગીરી ખૂબ સારી રીતે થઇ રહી છે. ભારતના તમામ રાજ્યોના વિવિધ સ્તરના કર્મચારીઓ, વિવિધ સંગઠિત અને અસંગઠિત ક્ષેત્રના કામદારો માટે નક્કી કરાયેલા લઘુતમ વેતન દરને સરકારી તિજોરીમાંથી જાહેર જનતા સુધી પહોંચાડવાનું મોટું કામ અહીં થયું છે. આ કારણે અમે અહીં રિજનલ ઓફિસ શરૃ કરી છે. આ માટેના કરારની કામગીરી ૪ સપ્ટેમ્બર-૨૦૧૦ના રોજ પૂરી કરવામાં આવી છે. અમદાવાદ રિજનલ ઓફિસ બનવાથી તેની નીચે હવે ઇન્ડોનેશિયા, ચીન, કોલમ્બિયા અને શ્રીલંકાના સેન્ટર્સની કામગીરીની જવાબદારી આવશે. અમે વર્ષ ૨૦૧૦ના અંત સુધીમાં ૬૦ દેશોમાં આ કાર્યક્રમ શરૃ કરવા ઇચ્છીએ છીએ.’